Fukui kuului Japanin naisten maajoukkueen kokoonpanoon sen saavuttaessa MM-hopeaa Kolumbiassa 1975. Mitali oli Tokion kesäolympialaisiin 2020 asti Japanin ainoa koripallon olympia- tai MM-mitali aikuisten tasolla. Fukui kuului myös Japanin viidenneksi sijoittuneeseen joukkueeseen Montréalin kesäolympialaisissa 1976, kuudenneksi sijoittuneeseen joukkueeseen Etelä-Korean MM-kilpailuissa 1979 ja Aasian kisoissa 1979 pronssia voittaneeseen kokoonpanoon. Fukui kuoli hieman ennen 24-vuotissyntymäpäiväänsä 30. marraskuuta 1980.